સમગ્ર ગાંધીનગર જિલ્લાના તમામ ગ્રામ્ય વિસ્તારો સહિત શહેરી કક્ષાએ ૧૬મી જુલાઈથી ઓરી રૂબેલા રસીકરણ અભિયાનનો પ્રારંભ થઈ રહ્યો છે. ૧૫ વર્ષ સુધીના દરેક બાળકને રસીથી રક્ષિત કરવાના આ અભિયાનમાં જિલ્લાના ચૂંટાયેલા લોક પ્રતિનિધિઓનો સહકાર મેળવવા પ્રયાસ કરવામાં આવ્યો છે. તે માટે ગાંધીનગર જિલ્લા પંચાયત ખાતે વર્કશોપ યોજવામાં આવ્યો હતો. તેમાં રસીકરણનું મહત્વ દર્શાવી ગ્રામજનોને સમજણ આપવા અનુરોધ કરવામાં આવ્યો હતો.